Ծավալային առումով 2016 թ-ի նկատմամբ 2017 թ-ին էականորեն աճել են ընդհանուր բնույթի հանրային ծառայությունների բնագավառի ծախսումները՝ մոտ 10.7 մլն դրամով, ինչպես նաև փոքր դրական փոփոխություն կա հանգիստ, մշակույթ, կրոն, բնակարանային շինարարության և կոմունալ ծառայությունների, կրթության բնագավառներում։ Այնուամենայնիվ նկատելի կերպով նվազել են շրջակա միջավայրի պաշտպանության բնագավառում իրականացված ծախսերը՝ շուրջ 22.8 մլն դրամով։ Սա հիմնականում պայմանավորված է աղբահանության ծառայության ոլորտում ծախսումների էական կրճատմամբ։